ไดกิ้น

ไดกิ้น  () เป็นบริษัทข้ามชาติของญี่ปุ่น เป็นหนึ่งในผู้ผลิตเครื่องปรับอากาศและระบบทำความเย็นที่ใหญ่ที่สุดของโลก ก่อตั้งเมื่อปี ค.ศ. 1924 ในชื่อ Osaka Kinzoku Kogyosho LP โดยนายอากิระ ยามาดะ มีสำนักงานใหญ่ที่นครโอซากะ เป็นบริษัทที่คิดค้นสารทำความเย็น R-410A ร่วมกับบริษัท Carrier ของสหรัฐอเมริกา นอกเหนือไปจากเครื่องปรับอากาศและระบบทำความเย็นแล้ว ไดกิ้นยังมีผลิตภัณฑ์อื่น ๆ อาทิ ชิ้นส่วนอากาศยาน, ตัวดับเพลิงในเครื่องยนต์เจ็ต, อุปกรณ์ระบบหายใจทางการแพทย์, อุปกรณ์ระบบไฮดรอลิก, เคมีภัณฑ์ ตลอดจนยุทธภัณฑ์อย่าง กระสุนปืน, หัวรบสำหรับขีปนาวุธ, ระเบิดมือ เป็นต้น

การขายสินค้าในต่างประเทศมีอัตราส่วนประมาณ 70% และพนักงานประมาณ 80% ทำงานนอกประเทศญี่ปุ่น ตราสารทุนจดทะเบียนของไดกิ้นเป็นส่วนประกอบของดัชนี Nikkei Stock Average, TOPIX Core30 และ JPX-Nikkei Index 400 jpx.co.jp. 7 ตุลาคม 2020. สืบค้นเมื่อ 8 ตุลาคม 2021.JPX日経400・JPX日経中小型  jpx.co.jp. สืบค้นเมื่อ 8 ตุลาคม 2021.

 ไดกิ้นในประเทศไทย 
สำหรับในประเทศไทย บริษัท สยามไดกิ้นเซลส์ จำกัด ซึ่งเป็นบริษัทตัวแทนจำหน่ายในประเทศไทย ได้เลือก แบรี่-ณเดชน์ คูกิมิยะ เป็นพรีเซ็นเตอร์ตั้งแต่กลางปี 2558ไดกิ้นทุ่ม ดึง “ณเดชน์”พรีเซนเตอร์คนใหม่ เสริมภาพลักษณ์แบรนด์ไดกิ้นจากญี่ปุ่นสู่ไทย กระทั่งมีการต่อสัญญาในช่วงต้นปี 2562“ไดกิ้น” ต่อสัญญาพรีเซ็นเตอร์สุดฮอต ณเดชน์ คูกิมิยะ รุกตลาดต่างจังหวัดต่อเนื่อง อัดโฆษณา “ไดกิ้น อินเวอร์เตอร์ ของดี…ไม่จุกจิก” แก้ปัญหาไฟตกและจิ้งจกติดแผงวงจร ต่อมาในต้นปี 2566 ไดกิ้นได้ดึงตัว บิวกิ้น-พุฒิพงศ์ อัสสรัตนกุล เป็นพรีเซ็นเตอร์คนใหม่คู่กับณเดชน์เพื่อช่วยขยายฐานกลุ่มลูกค้ารุ่นใหม่“Daikin” ปรับภาพลักษณ์ให้ดูเฟรช ดึง น้องบิวกิ้นคู่พี่ณเดช ช่วยขยายฐานกลุ่มลูกค้ารุ่นใหม่

ในวันที่ 4 ธันวาคม พ.ศ. 2568 บริษัท ไดกิ้น อินดัสทรีส์ (ประเทศไทย) จำกัด ประกาศใช้มาตรการ "ปิดงานงดจ้าง" (หมายถึงการไม่ให้พนักงานทำงานเป็นการชั่วคราวและไม่มีสิทธิ์ได้รับจ่ายค่าจ้าง) โดยมีผลตั้งแต่วันที่ 6 ธันวาคม 2568 เวลา 08:00 น. เป็นต้นไป สืบเนื่องมาจากสาเหตุมาจากข้อพิพาทกับสหภาพแรงงานไดกิ้นนอมตะรักษ์เสรี กับ พนักงานประนอมข้อพิพากแรงงานจังหวัดชลบุรี ในเรื่องโบนัสประจำปี ซึ่งผลการเจรจา คือ ไม่สามารถตกลงกันได้  ยุติเจรจา!! ไดกิ้น ประกาศเลิกจ้างสมาชิกสหภาพฯ-พนักงานประท้วงโบนัส  

 อ้างอิง 

หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:บริษัทจดทะเบียนในตลาดหลักทรัพย์โอซากะ
หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2467
หมวดหมู่:กลุ่มบริษัทของญี่ปุ่น